Buurtwag gaan van krag tot krag | Netwerk24
Buurtwag gaan van krag tot krag
AfriForum se Voëlklip-buurtwag het Vrydag 4 Mei by die Hermanus-gholfklub 'n gholfdag aangebied.
Die doel van dié dag was om geld in te samel om toerusting vir die buurtwag te koop om dié organisasie meer doeltreffend teen die bekamping van misdaad te maak.
Sedert dié buurtwag sowat agt maande gelede op die been gebring is, het die misdaad in Voëlklip drasties afgeneem.
"Voëlklip het die laagste misdaadsyfer uit al die woon­buurte in Hermanus wat 'n aanduiding is van die effektiewe poging en toegewydheid deur die patrolleerders," het die voorsitter van die Voëlklip-buurtwag, Theuns Coetzee, gesê.
Coetzee het die borge en die spelers by 'n geselligheid ná die gholfdag bedank.
"AfriForum is trots daarop om met die Voëlklip-buurtwag verbind te kan wees," het Elmarie van Dalen, AfriForum takvoorsitter gesê.